stanford-oval/wikipedia huggingface dataset:
Cuckoo
Näyttelijät > Päärooleissa

| 0 | 1 | 2 |
| --- | --- | --- |
|  Andy Samberg  | … |  Dale "Cuckoo" Ashbrick, Senior (1. kausi)   |
|  Greg Davies  | … |  Ken Thompson   |
|  Helen Baxendale  | … |  Lorna Thompson   |
|  Tyger Drew-Honey  | … |  Dylan Thompson   |
|  Tamla Kari  | … |  Rachel Thompson (1. kausi)   |
|  Taylor Lautner  | … |  Dale Ashbrick, Junior (kaudet 2–)   |
|  Esther Smith  | … |  Rachel Thompson (kaudet 2–)   |
|  Matt Lacey  | … |  Ben (kaudet 2–3)   |
Näyttelijät > Sivurooleissa

| 0 | 1 | 2 |
| --- | --- | --- |
|  Kenneth Collard  | … |  Steve Chance   |
|  Selina Griffiths  | … |  Connie Chance   |
|  Holly Earl  | … |  Zoe Chance   |
|  Philip Jackson  | … |  Tony   |
|  Juliet Cowan  | … |  Nina Morgan   |
|  Emma Pierson  | … |  Jess   |
Dmitri Sinitsyn (jääkiekkoilija)

| Dmitri Sinitsyn> Henkilötiedot |
| --- | --- |
Syntynyt: 17. kesäkuuta 1994 (ikä 30) Moskova, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  93 kg
Seura
Seura:  Metallurg Novokuznetsk
Sarja:  VHL
Pelinumero:  44
Pelaajaura
Pääsarjaura:  2010–
Aik. seurat:  OHK Dinamo Moskova (KHL) HK Dinamo Balašiha (VHL) Lada Toljatti (KHL) Dizel Penza (VHL)
NHL-varaus:  183. varaus, 2012 Dallas Stars
KHL-varaus:  38. varaus, 2011 Barys Astana
Dmitri Sinitsyn (ven. Дмитрий Синицын; s. 17. kesäkuuta 1994 Moskova) on venäläinen jääkiekkoilija, joka edustaa VHL:ssä pelaavaa Metallurg Novokuznetskia. Pelipaikaltaan oikealta laukova Sinitsyn on puolustaja.
Sinitsyn on Dallas Starsin 183. varaus vuodelta 2012. KHL:ssä hän debytoi kaudella 2014–2015 pelattuaan kauden 2013–2014 WHL:n Regina Patsissa. Sinitsyn on 188 senttimetriä pitkä ja painaa 93 kilogrammaa.
Daniela Bianchi

| Daniela Bianchi |
| --- | --- |
 Bianchi näyttelijäkollegoidensa kanssa televisiosarjassa Tohtori Kildare.
Henkilötiedot
Syntynyt: 31. tammikuuta 1942 (ikä 82)  Rooma, Italia
Ammatti:  Näyttelijä
Näyttelijä
Aktiivisena:  1958–1968
Merkittävät roolit:  Tatiana Romanova (Salainen agentti 007 Istanbulissa)
Aiheesta muualla
IMDb 
Elonet
Daniela Bianchi (s. 31. tammikuuta 1942) on italialainen näyttelijä. Hänet muistetaan parhaiten Tatiana Romanovan roolista James Bond -elokuvassa Salainen agentti 007 Istanbulissa (1963).
Bianchi syntyi Roomassa ja sijoittui vuoden 1960 Miss Universum -kilpailussa ensimmäiseksi perintöprinsessaksi. Elokuvauransa hän aloitti jo 1950-luvun lopulla.
Bianchi esiintyi noin viidessätoista elokuvassa ennen vetäytymistään alalta vuonna 1968.
Aiheesta muualla

Daniela Bianchi Internet Movie Databasessa. (englanniksi)
Fredrikstad

| Fredrikstad |
| --- | --- |
 Näkymä Fredrikstadiin
 lippu:  vaakuna
 Fredrikstadin sijainti Østfoldin läänissä
 Fredrikstad
 Koordinaatit: 59°13′04″N, 10°55′51″E 
Valtio:  Norja
Lääni:  Østfold
Perustettu:  1567
Pinta-ala:  
 – Kokonaispinta-ala:  293 km²
 – Maa:  284 km²
Väkiluku (1.1.2023):  84 444
 – Väestötiheys:  297,3 as./km²
 
 www.fredrikstad.kommune.no 
Infobox OKVirheellinen NIMI-arvo: 
Fredrikstadin väkiluvun kehitys vuodesta 1951.
Fredrikstad on rannikkokaupunki Etelä-Norjassa Østfoldin läänissä lähellä Ruotsin rajaa. Vuoden 2023 alussa Fredrikstadissa oli 84 444 asukasta.. Se oli Norjan asukasluvultaan 10. suurin kunta vuonna 2021.
Fredrikstad sijaitsee Oslonvuonon itärannalla Glomma-joen suulla. Sillä on suojaisa luonnonsatama, jota suojaa Kråkerøyn saari.
Kaupungin perusti kuningas Fredrik II vuonna 1567.
Huolimatta melko edullisesta sijainnista Oslonvuonon itärannalla Fredrikstadista ei ole säännöllisiä lauttayhteyksiä Tanskan puolelle. Fredrikstadin rautatieasema sijaitsee Oslo-Halden-Göteborg-radan varrella.
Kaupungin jalkapalloseura on Fredrikstad FK.
Enso-Gutzeit Oy:n juuret ovat Fredrikstadiin 1860 perustetussa Wilh. Gutzeit & Co -höyrysahassa.
Media

Paikallislehti Fredriksstad Blad ilmestyy kolmesti viikossa.
Kulttuuri

Fredrikstadista on kotoisin rockyhtye CC Cowboys.
Fredrikstadissa syntyneitä

Eyvind Alnæs (1872–1932), säveltäjä ja urkuri
Jørn Andersen (s. 1963), jalkapalloilija ja jalkapallovalmentaja
Osborne Anderson (1908–1989), jääkiekkoilija
Ole Jacob Broch (1818–1889), matemaatikko
Karl Friederich Griffin Dawes (1861–1941), amiraali
Louise Kathrine Dedichen (s. 1964), vara-amiraali
Hans Gude Gudesen (s. 1950), keksijä ja tutkija
Henrik Haukeland (s. 1994), jääkiekkomaalivahti
Charles Hoff (1902–1985), yleisurheilija
Henrik Klemetsen Holm (s. 1990), jääkiekkoilija
Leif Jenssen (s. 1948), painonnostaja
Olav Jensen (1895–1966), teollisuusjohtaja
Birger Ljungberg (1884–1967), poliitikko
Kari Mette Johansen (s. 1979), käsipalloilija
Erik Lund (s. 1979), rugbynpelaaja
Trond Magnussen (s. 1973), jääkiekkoilija
Tore Pedersen (s. 1969), jalkapalloilija
Sverre Walter Rostoft (1912–2001), poliitikko
Øistein Schirmer (1879–1947), voimistelija
Georg Selenius (1884–1924), voimistelija
Kamilla Steiwer (s. 1993), suunnistaja
Andreas Strand (1889–1958), voimistelija
Svein Stølen (s. 1960), kemian professori ja Oslon yliopiston rehtori
Toralf Tollefsen (1914–1994), harmonikkataiteilija
Aiheesta muualla

Kuvia tai muita tiedostoja aiheesta Fredrikstad Wikimedia Commonsissa
Kaupungin viralliset sivut. (norjaksi)
Kaupungin turistisivut. (Arkistoitu – Internet Archive) (englanniksi) (saksaksi) (norjaksi)
Østfoldin läänin kunnat
Aremark
Fredrikstad
Halden
Hvaler
Indre Østfold
Marker
Moss
Rakkestad
Råde
Rømskog
Sarpsborg
Skiptvet
Våler
Norjan läänit | Norja
Dennis Edwards (koripalloilija)

| Dennis Edwards> Henkilötiedot |
| --- | --- |
Koko nimi:  Dennis Edwards
Syntynyt: 24. helmikuuta 1972 (ikä 52)
Kansalaisuus:   Yhdysvallat
Koripalloilija
Pituus:  193 cm
Pelaajaura
Yliopistojoukkueet
:  Fort Hays State
Seurajoukkueet
2001:  Pyrbasket
Dennis Edwards (s. 24. helmikuuta 1972) on yhdysvaltalainen aktiiviuransa lopettanut koripalloilija.
Edwards pelasi yliopistotasolla Fort Hays Statessa, minkä jälkeen hän pelasi muun muassa Suomen pääsarjassa Pyrbasketissa syksyn 2001, jolloin hän kirjautti 12 runkosarjaottelussa keskimäärin 20,6 pistettä, 7,5 levypalloa ja 5,3 koriinjohtanutta syöttöä per ottelu.
Dennis Eagan

| Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Maa:   Iso-Britannia> Miesten maahockey. |
| --- | --- | --- | --- |
|  Pronssia | Helsinki 1952 |  |  |
Dennis Michael Royal Eagan (13. elokuuta 1926 Quetta, Brittiläinen Intia – 1. heinäkuuta 2012) oli brittiläinen maahockeypelaaja ja olympiamitalisti.
Eagan kuului Ison-Britannian olympiapronssia voittaneeseen joukkueeseen Helsingissä 1952.
Eagan kuoli 85-vuotiaana 1. heinäkuuta 2012.
Death Note

| Death Note |
| --- | --- |

デスノート   (Desu nōto)
Genre: draama, trilleri, yliluonnollinen 
Manga
Tekijä: Tsugumi Ōba (tarina) Takeshi Obata (taide)
Julkaisija:  Shūeisha
Sarjajulkaisulehti:  Weekly Shōnen Jump
Ensimmäinen painatus: joulukuu 2003 – toukokuu 2006
Kirjojen lukumäärä: 12 
TV-anime
Ohjaaja: Tetsurō Araki
Studio: Madhouse
Lisensoijat:   Viz Media  Manga Entertainment   Madman Entertainment
Lähetyskanavat:  NTV  Adult Swim  YTV  MTV3 Scifi
Alkuperäinen lähetyskierros: 3. lokakuuta 2006 – 26. kesäkuuta 2007
Jaksojen määrä: 37 
Death Note (jap. デスノート, Desu nōto) on Tsugumi Ōban käsikirjoittama ja Takeshi Obatan piirtämä mangasarja. Sarja ilmestyi alun perin kotimaassaan Japanissa Weekly Shōnen Jump -lehdessä vuosina 2003–2006, ja sittemmin se on koottu 12 albumiin. Death Noten pohjalta on luotu myös samanniminen animesarja, joka alkoi vuonna 2006 ja päättyi vuonna 2007. Lisäksi Death Notesta on tehty Japanissa neljä näyteltyä elokuvaa: Death Note, Death Note: The Last Name, L: Change the World ja Death Note: Light Up the New World. Toisin kuin elokuvat, anime seuraa kohtalaisen tarkasti alkuperäistä mangaa. Death Notea alettiin suomentamaan kesäkuussa vuonna 2008.
Yhdysvallat toteuttivat oman versionsa Death Note -elokuvasta. Alun perin tuotannosta vastasi Warner Bros., kunnes tuotanto siirtyi Netflixille. Elokuvan ohjasi Adam Wingard ja pääosissa esiintyivät Nat Wolff, Margaret Qualley ja Lakeith Stanfield. Tuottajina taas ovat Roy Lee, Dan Lin ja Masi Oka.
Tammikuussa 2009 IGN-sivuston laatiman sadan parhaan animaatiosarjan listalla Death Note oli sijalla 51.
Vuonna 2015 Japanissa ja Etelä-Koreassa esitettiin Frank Wildhornin säveltämä musikaali Death Note: The Musical.
Aiheesta muualla

Death God - Epävirallinen sarjalle omistettu sivusto (englanniksi) deathgod.org. Arkistoitu 22.9.2020. Viitattu 30.7.2022.
Animetietokanta: Death Note animetietokanta.com.
Death Note suomeksi animelehti.fi. Arkistoitu 20.4.2008. Viitattu 2.6.2008.
Death Notesta Hollywood-elokuva animelehti.fi. Arkistoitu 29.9.2008. Viitattu 3.6.2008.
Death Note -elokuvan arvostelu animelehti.fi. Arkistoitu 27.12.2008. Viitattu 3.6.2008.
Death Note animeoxide.com. Arkistoitu 1.4.2009. Viitattu 24.3.2009.
Death Note the Last Name -elokuvan arvostelu animelehti.fi. Arkistoitu 28.10.2008. Viitattu 3.6.2008.
Jarkko Sikiö: Kuoleman teinijumala (Arkistoitu – Internet Archive). Kvaak.fi 7.8.2008.
Markku Reunanen: Death Note 1. V2.fi 30.1.2009.
GOG.com

| GOG> com |
| --- | --- |

Verkkosivusto:  https://www.gog.com/
Kaupallinen:  Kyllä
Tyyppi:  Digitaalinen pelikauppa
Rekisteröinti:  Kyllä
Omistaja:  CD Projekt
Avattu:  2008
GOG.com (aiemmin Good Old Games) on digitaalinen pelikauppa, jonka omistaa puolalainen yritys CD Projekt. Kauppa on alkujaan erikoistunut vanhoihin tietokonepeleihin, mutta on laajentanut indie-peleihin sekä muihin peleihin, joita myydään ilman käyttöoikeuksien hallintaa.
Toimintaperiaate

Palvelu myy vanhempia tietokonepelejä edulliseen hintaan (noin viidestä kymmeneen dollariin). GOG.com on solminut yhteistyösopimuksen kymmenien pelijulkaisijoiden kanssa. Maksusuorituksen rekisteröidyttyä pelit saa välittömästi kopioitavaksi sivustolta omalle koneelle. Yhteensopivuuden varmistamiseksi uudempien Windows-käyttöjärjestelmien kanssa jotkut pelit päivitetään tai toimitetaan avoimen lähdekoodin emulaatio- ja yhteensopivuusohjelmistojen, kuten ScummVM:n tai DOSBoxin kanssa. Toisin kuin jotkin muut palvelut, GOG.com ei käytä peleissään kopiosuojausta eikä käyttäjän tarvitse asentaa erityistä asiakasohjelmistoa ladatakseen tai pelatakseen pelejä. Kauppa on laajentanut myös uusiin indie-peleihin. Kauppa on lisännyt myös elokuvien jakelun ilman käyttöoikeuksien hallintaa.
Ostamiensa pelien lisäksi asiakkaat voivat ladata monenlaista peleihin liittyvää lisämateriaalia. Näitä ovat usein pelin soundtrack, taustakuvat, avatarit ja ohjekirjat. Promootiokampanjoita järjestetään lähes joka viikko – useimmiten viikonloppuisin. Näiden kampanjoiden luonne vaihtelee yhteen niputetuiden pelien alennuksista peleihin liittyviin arvoituksiin, “arvaa peli kuvan perusteella” -kilpailuhin ja pelikenttien speedrun-kisoihin.
Pelien uudelleenjulkaisu

Eräissä tapauksissa vanhojen pelien uudelleen julkaiseminen digitaalisessa muodossa vaatii pelien lisenssien metsästämistä. Nämä voivat olla aikojen ja yrityskauppojen myötä olla hankalasti jäljitettäviä, kuten useiden Strategic Simulationsin (SSI) Forgotten Realms -sarjaan kuuluvien pelien oikeudet. Tämän jälkeen tulee vanhojen pelien saattaminen toimivaksi moderneilla järjestelmillä.
Uudistuskampanja vuonna 2010

Palvelun verkkosivusto oli poissa käytöstä 19. – 22. syyskuuta 2010 ja sekä verkkosivuille että palvelun Twitter-kanavalle jätettyjen viestien mukaan sivusto oli suljettu. Good Old Gamesin edustaja kuitenkin kertoi, ettei sivustoa oltu sulkemassa ja että pian olisi tulossa uutisia palveluun tehtävistä muutoksista. Sivustolle 20. syyskuuta kirjoitetun selvennyksen mukaan se oli suljettu väliaikaisesti “liiketoimellisista ja teknisistä syistä” ja yhtiön Twitter-viestien perusteella peliteollisuusjournalistit uskoivat sulkemisen liittyvän kopiosuojaamattoman liiketoimintamallin luonteeseen. Good Old Games kuitenkin paljasti 22. syyskuuta sulkemisen olleen markkinointikikka, jonka oli tarkoitus saada julkisuutta sivuston uuden version julkaisulle. Sivusto palasi toimintaan 23. syyskuuta 2010 uusien ominaisuuksien ja muiden parannuksien kera, kuten verkkoon ladatussa videoesityksessä kerrottiin. Videoesityksessä Marcin Iwinski, yksi GOGin perustajista, ja toimitusjohtaja Guillaume Rambourg olivat pukeutuneet munkeiksi "tunnustaakseen syntinsä". Vaikka markkinointistuntti vieraannutti joitain asiakkaita ja joidenkin mielestä sisälsi aineksia jotka olisivat voineet riskeerata vielä useampia asiakkaita, sivuston uudelleenjulkaisu toi uusia asiakkaita jotka eivät aiemmin tienneet GOGista ja Rambourg piti liikettä onnistuneena.
GOG Connect

GOG Connect oli palvelu, jolla Steamistä pelin ostanut sai saman pelin myös GOG.comissa. Valikoima oli kuitenkin pieni ja sopimuksellisista syistä pelin pystyi lisäämään itselleen vain rajoitettuna aikana. Palvelussa ei tapahtunut vuosiin mitään, kunnes tammikuussa 2023 se virallisesti lopetettiin.
Galaxy

GOG.com on julkaissut Galaxy-alustan pelien digitaaliseen jakeluun ja kauppapaikan käyttöön.
Kyseessä on vastaavanlainen asiakasohjelmisto kuten Steam-, Origin- ja Uplay-palveluissa.
Aiheesta muualla

GOG.comin virallinen sivusto (englanniksi)
Dogalin taistelu

Dogalin taistelu oli 26. tammikuuta 1887 käyty taistelu Italian ja Etiopian joukkojen välillä lähellä Dogalin kylää nykyisessä Eritreassa. Taistelu liittyi italialaisten levittäytymiseen Eritrean alueella. Etiopialaisten komentaja ras Alula Qubin onnistui väijyttää everstiluutnantti De Cristoforisin Saatin piiritetyn linnoituksen avuksi lähetetty joukko italialaisia. Taistelu päättyi Etiopian voittoon, mutta toisaalta myös italialaisten vahvistuksien tuomiseen Eritreaan.
Tausta

Dogalin sijainti
Italia oli yhdistynyt Sardinian kuningaskunnan johdolla vasta vuonna 1861 ja se oli jäänyt jälkeen muista Euroopan suurista maista siirtomaiden hankinnan suhteen. Afrikassa vielä valloittamaton alue oli Etiopia, jota hallitsi periaatteessa keisari mutta todellisuudessa heikosta keskushallinnosta paljolti riippumattomat paikalliset hallitsijat. Lisäksi Suezin kanavan avaaminen vuonna 1869 oli lisännyt Punaisenmeren alueen strategista merkitystä. Italialaiset päättivät alkaa laajentua nykyiseen Eritreaan. Italialainen yksityisyritys oli ostanut Assabinlahden paikalliselta hallitsijalta ja Italian valtio osti lahden vuonna 1883 alkaen laajentaa uutta siirtomaatansa edelleen. Massawa vallattiin sitä muodollisesti hallinneilta egyptiläisiltä 5. helmikuuta 1885. Italialaisten laajentaessa edelleen alueitaan rannikolta sisämaata kohti kiristyivät jännitteet Etiopian kanssa, joka oli menettänyt yhteytensä merelle.
Etiopian keisari Yohannes IV halusi paikallisen sotapäällikkö ras Alula Qubin pysäyttävän italialaisten etenemisen. Alula Qubi valtasi Wan kylän italialaisten valtaaman Zulan lähellä tammikuussa 1886. 23. marraskuuta 1886 italialainen kenraali Carlo Géne valtasi kuitenkin Wan etiopialaisilta. Alula Qubi vastasi vangitsemalla kreivi Augusto Salimbenin johtaman italialaisen retkikunnan ja tarjoutui vapauttamaan heidät Wan kylää vastaan. Géne ei suostunut tarjoukseen, vaan vastasi itse valtaamalla Saatin linnoituksen. Alula Qubi kokosi 25 000 soturia ja piiritti Saatin 25. tammikuuta 1887. Linnoituksen 167 italialaista ja 1 000 paikallista sotilasta torjuivat kuitenkin etiopialaisten hyökkäykset.
Dongali

Etiopialaisilla oli enemmän onnea seuraavana päivänä 26. tammikuuta. Italialaiset lähettivät Saatin avuksi everstiluutnantti De Cristoforisin johtaman 500 italialaisen ja 50 paikallisen sotilaan avustusjoukon. Italialaisilla oli lisäksi mukanaan kaksi konekivääriä. Noin 10 000 Alula Qubin soturia väijyttivät italialaiset lähellä Dogalin kylää. Taistelun alettua italialaisten konekiväärit jumiutuivat nopeasti ja saarretut italialaiset vyörytettiin. Italialaisista 23 upseeria ja 407 sotilasta saivat surmansa. 81 haavoittui. Italialaisten ehkä epäluotettavan arvion mukaan Alula Qubi menetti noin 1 000 soturiaan.
Seuraukset

Etiopialaiset olivat ottaneet voiton. He joutuivat luopumaan etiopialaisten kanssa kiistellyistä kylistä, sekä Saatin linnoituksesta. Pidemmällä aikavälillä taistelu johti kuitenkin suuriin lisävahvistuksiin Eritreaan. Vuoden 1887 lopulla alueella oli 18 000 italialaista sotilasta ja 2 000 paikallista värvättyä sotilasta. Eritrean sotilaskuvernööri Alessandro Asinari di San Marzano valtasi kylät ja linnoitukset takaisin, sekä linnoitutti muita strategisia kohteita Eritrean sisämaassa.
Myöhemmin italialaiset tukivat uutta keisari Menelik II:ta, jonka kanssa solmittiin Wichalen sopimus. Pian nousi eroja sopimuksen tulkinnan suhteen ja kasvavat jännitteet johtivat Italian–Etiopian sotaan vuonna 1895.
Dogalin taistelun muistomerkki taistelupaikalla Eritreassa.
Dick Bartley

Dick Bartley on yhdysvaltalainen radiotoimittaja ja DJ. Tällä hetkellä hän isännöi ja tuottaa American Gold ja Rock & Roll’s Greatest Hits -ohjelmia ABC Radiolle. Ohjelmat ovat kuultavissa yli 300 radioaseman kautta.
Dick Bartley nimettiin Radio Hall of Fameen vuonna 2000.
Aiheesta muualla

Dick Bartleyn kotisivut (englanniksi)
Dogani Béré

| Dogani Béré |
| --- | --- |
 Dogani Béré
 Koordinaatit: 14°53′31″N, 3°25′30″W 
Valtio:  Mali
Alue:  Moptin alue
Piiri:  Bandiagaran piiri
Hallinto:  
 – Hallinnon tyyppi:  maalaiskunta
Väkiluku (2009):  4 400
Infobox OKVirheellinen NIMI-arvo: 
Dogani Béré on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängön pohjoisreunalla 94 kilometriä Bandiagarasta pohjoiseen. Kunnassa on 4 400 ja keskuskylässä 2 000 asukasta (vuonna 2009).
Maantiede

Dogani Bérén kunta rajoittuu pohjoisessa Bandiagaran piirin Borkon, idässä Diamnatin, etelässä Kendén ja lännessä Kendién kuntiin.
Maisemaa leimaavat hiekkainen ylätasanko ja eroosion kuluttamat kalliorinteet. Kasvillisuus on etupäässä savannia ja aroa. Pysyviä vesistöjä ei ole. Seutu kuuluu sudanilais-sahelilaiseen ilmastovyöhykkeeseen.
Asutus

Kuntaan kuuluu viisi kylää: Dogani, Gobina, Koundé, Menthy ja Sirou. Asukkaista valtaosa on dogoneja.
Liikenne, elinkeinot ja palvelut

Kunnan liikenneyhteydet ovat heikot. Tärkein reitti johtaa Kendiéen. Liikennevälineitä ovat hevoskärryt, polkupyörät ja moottoripyörät.
Seudun pääelinkeino on maanviljely. Tärkeimmät viljelykasvit ovat hirssi ja durra. Niiden ohella kasvatetaan maapapua, seesamia, fonioa, hibiskusta, lehmänpapua ja vihanneksia. Lisäksi harjoitetaan karjanhoitoa, keräilyä, käsityöammatteja ja kaupankäyntiä.
Kunnassa toimii viisi alakoulua ja yläkoulu. Dogani-Béréssä on vaatimaton terveyskeskus. Vesihuolto käsittää kaivoja, porakaivoja ja patoaltaita. Muita palveluja ovat muutama kauppa, tori, karjan rokotuspiste ja viljavarasto.
Matkailu

Matkailu kuntaan on vähäistä eikä majoituspalveluja juurikaan ole.
Dionísio Hisilenapo

Dionísio Hisilenapo (s. 6. lokakuuta 1966) on angolalainen roomalaiskatolinen piispa. Hänet vihittiin papiksi Ondjivan hiippakuntaan 6. joulukuuta 1998 ja nimitettiin Namiben hiippakunnan piispaksi 8. heinäkuuta 2011. Piispaksi vihkiminen seurasi 4. syyskuuta. Pääkonsekraattorina toimi Novatus Rugambwa, jota avustivat Fernando Guimarães Kevanu ja Gabriel Mbilingi.
Hisilenapo asetettiin virkaansa 18. syyskuuta 2011.
Disneyn ihmeellinen maailma

| Disneyn ihmeellinen maailma> The Wonderful World of Disney |
| --- | --- |
Kestoaika:  60 minuuttia
Luoja(t):  Walt Disney
Alkuperämaa:   Yhdysvallat
Alkuperäiskieli:  englanti
Verkko:   Kolmoskanava  MTV3
Esitetty:  27. lokakuuta 1954 – 2005
Jaksoja:  770+
Tuotanto
Tuotantoyhtiö(t):  Walt Disney Pictures
Palkinnot
Voitetut:  Emmy (1955, 1956, 1963, 1971) Golden Globe (1956)
Ehdokkuudet:  Emmy (1955, 1956, 1957, 1962, 1965, 1966, 1969, 1970, 1972, 1977, 1981, 2005)
Aiheesta muualla
IMDb 
Disneyn ihmeellinen maailma (engl. The Wonderful World of Disney) on yhdysvaltalainen Emmy-palkittu televisiosarja, jossa esitetään useita eri Disneyn alkuperäisiä ja aikaisemmin esittämättömiä lyhytanimaatioita ja elokuvia. Sarjaa esitettiin ensi kerran 27. lokakuuta 1954 Yhdysvalloissa nimellä Disneyland, jonka jälkeen sarjan nimi on vaihdellut useaan kertaan. Sarjan alkuvaiheessa ohjelman isäntänä toimivat Walt Disney vuosien 1954–1966 aikana ja hänen jälkeensä Michael Eisner 1986–2005 aikana, jolloin hän toimi myös The Walt Disney Companyn toimitusjohtajana.
Disneyn ihmeellisestä maailmasta on esitetty vuodesta 1954 lähtien yli 770 jaksoa, minkä myötä siitä on tullut toiseksi pisimpään esitetty päiväohjelma Hallmark Hall of Famen jälkeen, jota on esitetty 280 jaksoa.[lähde? ]
Taavi Ankka on nähty joissakin Disneyn ihmeellinen maailma -sarjan jaksoissa kuten "Fly with Von Drake" (suomeksi "Taavi ja ilmojen kotkat").
Suomessa sarjaa esitettiin Kolmoskanavalla ja myöhemmin MTV3:lla 1990-luvulla. Nelosella näytettiin "Näin elävät rikkaat ja piirretyt" -jakso erillisenä ohjelmana vuonna 2001..
Jaksot

Pääartikkeli: Luettelo televisiosarjan Disneyn ihmeellinen maailma jaksoista
Samu Sirkan joulutervehdys
Kahden Tulen Välissä
Pollyanna
Aku Ankan syntymäpäivä
Akun loma
Hessu pitää vapaata
Mikki ja kumppanit lomalla
Näin elävät rikkaat ja piirretyt
Taavi Ankka ja ilmojen kotkat
Dumbo
Pako pimeässä
Riemukupla
Aiheesta muualla

Jaksojen nimet vuosien 1954–1996 aikana (englanniksi)
TV.com: Disneyland (Arkistoitu – Internet Archive) (englanniksi)
TV.com: Disneyland (1997) (Arkistoitu – Internet Archive) (englanniksi)
Dionísio (jalkapalloilija)

| Henkilötiedot |
| --- | --- | --- | --- |
Koko nimi: Dionísio Domingos Rangel
Syntymäaika: 18. marraskuuta 1970 (ikä 53)
Syntymäpaikka: Rio de Janeiro, Rio de Janeiro, Brasilia
Pelipaikka: hyökkääjä
Pituus: 182 cm
Lempinimi: Dino
Seurat
| Vuodet | Seura | O | (M) |
| 1993 | Jazz | 20 | (6) |
| 1994–1995 | TPV | 46 | (19) |
| 1999–2001 | TamU | 59 | (35) |
| 2005 | AC Oulu | 8 | (1) |
| Yhteensä | Yhteensä | 133 | (61) |
 Seurajoukkueuran tilastot kattavat vain kansalliset sarjat.
Dionísio Domingos Rangel eli Dionísio (s. 18. marraskuuta 1970 Rio de Janeiro, Rio de Janeiro, Brasilia) on brasilialainen entinen jalkapalloilija, joka edusti urallaan useita suomalaisseuroja. Hän oli pelipaikaltaan hyökkääjä.
Dionísio tuli pelaamaan vuonna 1993 porilaiseen FC Jazziin Veikkausliigaa. Heti ensimmäisenä vuotenaan Suomessa Dionísio voitti Jazzin kanssa mestaruuden, pelaten itse 20 ottelussa tehden niissä 6 maalia. Samaan aikaa Jazzissa pelasivat myös Dionísion maanmiehet Piracaia ja Luiz Antonio. Mestaruuskauden jälkeen Dionísio siirtyi Tampereelle TPV:hen, jossa hän voitti 17 maalillaan kauden 1994 maalikuninkuuden, johdattaen samalla TPV:n Veikkausliigan mestariksi. Seuraavalla kaudella Dionísion ruuti oli kuitenkin märempää. Kolme maalia liigassa ei riittänyt ja näin TPV putosi sarjaporrasta alemmaksi Ykköseen. Tämän jälkeen brassi palasi pelaamaan kotimaahansa.
Kaudella 1999 Ykkösen uusi fuusiojoukkue Tampere United hankki Dionísion, joka voitti sarjan maalikuninkuuden 25 osumalla ja auttoi nostamaan Unitedin Veikkausliigaan. Seuraavana vuonna Unitedin ensimmäisellä Veikkausliiga-kaudella Dionísio teki 25 ottelussa yhdeksän maalia, ollen Jari Niemen ja Antti Pohjan jälkeen joukkueensa kolmanneksi paras maalintekijä. Kaudella 2001 Dionísio pelasi seitsemän ottelua ja teki yhden maalin ennen kuin hän purki sopimuksensa ja palasi Brasiliaan. Veikkausliiga-urallaan Dionísio pelasi yhteensä 98 ottelua ja teki 36 maalia. Kaudella 2005 hän pelasi vielä Ykköstä AC Oulussa.